เรื่องร้องเรียน: รถยนต์ขับพุ่งใส่คนข้ามถนนบนทางม้าลาย ขณะไฟทางม้าลายคนข้ามเป็นสีเขียว
การดำเนินการของเจ้าหน้าที่: สน.พญาไท ขอบคุณสำหรับข้อมูล และได้ให้เจ้าหน้าที่ตำรวจจราจรตรวจสอบบริเวณจุดร้องเรียนบริเวณดังกล่าว เพื่อกวดขันวินัยจราจร ให้เป็นไปตามข้อบังคับของกฎหมาย ซึ่งเจ้าหน้าที่ตำรวจจราจร จะนำคำแนะนำของท่านไปแก้ไขปัญหาการจราจร และจะอำนวยความสะดวกการจราจรแก่ประชาชนให้ได้ประสิทธิภาพมากที่สุด โดยหากพบการกระทำความผิดจะดำเนินการตามกฎหมายจราจรต่อไป      ทั้งนี้ หากพบปัญหาการจราจรในพื้นที่ สน.พญาไท ท่านสามารถแจ้งข้อมูลได้ที่เบอร์ 02-3546958 เพื่อให้เจ้าหน้าที่ได้เข้าไปแก้ปัญหาได้อย่างรวดเร็วและทันท่วงที//ขอบคุณครับ
ความเห็นของผู้แจ้ง: 1. ทางม้าลายที่แจ้งไปคือ ทางม้าลายหน้าคณะสาธารณสุข มหิดล ปักหมุดโลเคชั่นตรงคณะสาธาฯ  รายงานที่แจ้งการดำเนินการกลับมาคือทางม้าลายหน้ารพ.ราชวิถี  **คนละที่กันค่ะ**  2. เรื่องที่แจ้งคือผู้ขับขี่ละเมิดสัญญาณคนข้าม เหตุการณ์คือสัญญาณคนข้ามไฟเขียว ถนน 6 เลน รถหยุดสนิทหมดแล้วทั้ง 6 เลน ผู้ประสบเหตุเดินข้ามผ่านเกาะกลางมาถึงเลนที่ 4 อยู่ๆรถเลนที่ 5 ก็พุ่งออกมาทั้งที่ยังไฟเขียวคนข้ามอยู่ ด้วยความเร็วที่ถ้าถอยไม่ทันคงโดนชนตาย  ปัญหาที่แจ้งคือ **การฝ่าไฟเขียวคนข้ามของผู้ขับขี่อย่างจงใจเพราะก่อนหน้าก็จอดสนิทอยู่ดีๆ แล้วไฟยังไม่เขียวให้รถไปได้กลับพุ่งออกมา**  3. ผลที่ได้รับตอนนี้คือ การยกเลิกทางม้าลายคนข้ามจุดที่แจ้งไป ให้ไปใช้ทางม้าลายอีก 2 จุดที่อันตรายยิ่งกว่า คือ -จุดที่1 หน้ารพ.ราชวิถี ที่ใกล้ทางเลี้ยวของรถที่มาจากวงเวียนอนุสาวรีย์ชัย ซึ่งมักมาด้วยความเร็วสูง และมีการตั้งแบริเออบริเวณเกาะกลางให้เป็นที่กลับรถของมอเตอร์ไซต์ ซึ่งเมื่อไฟเขียว คนเดินข้ามถนนอยู่จะมีมอไซต์ขับตามอยู่ข้างหลังแล้วบีบแตรไล่พร้อมด่าว่าทำไมไม่หลบทั้งที่เป็นทางม้าลายเสมอ -จุดที่2 หน้ารพ.พระมงกุฎ-ทหารผ่านศึก ที่เป็นจุดที่รถข้ามมาจากแยกตึกชัยด้วยความเร็วสูงเพราะเป็นแยกใหญ่ที่รอนาน เร็วขนาดที่ผู้ประสบเหตุ(ผู้แจ้ง)เคยอยู่ในเหตุการณ์ที่ผู้สูงอายุถูกรถชนบนทางม้าลายตรงนั้นต่อหน้าต่อตา จึงหลีกเลี่ยงการใช้ทางม้าลายจุดนี้ไป  **เป็นการทำงานที่เหมือนผลักให้คนใช้ทางเท้า+รถสาธารณะไปเสี่ยงตายมากขึ้นอย่างแท้จริง**  4. ถ้าคิดว่าข้อมูลที่ให้ไปตอนแจ้งไม่ครบถ้วนชัดเจน รึ ไม่แน่ใจว่าเข้าใจถูกมั้ย เสนอให้เพิ่มการจำกัดความยาวข้อความที่แจ้งให้พิมพ์ได้มากกว่านี้ รึ ติดต่อสอบถามเพิ่มเติมเพื่อการแก้ไขที่ตรงจุดค่ะ และหากต้องการหลักฐานเพิ่มเติมติดต่อได้ค่ะ เราพร้อมให้ข้อมูลเลขกล้องวงจรปิดที่บันทึกเหตุการณ์มาก เพื่อจะได้ดำเนินการได้ถูกคน แต่กลับไม่มีการติดต่อกลับเป็นปี จนไฟล์กล้องคงโดนบันทึกไปแล้ว คนทำผิดก็ลอยตัวไป ไม่รู้วันไหนจะมีผู้เคราะห์ร้าย  5. คนเดินเท้า รึ ใช้รถสาธารณะ เป็นคนที่มีชีวิตเหมือนคนใช้รถเหมือนกัน ช่วยให้ความสำคัญให้เท่ากันด้วยค่ะ เหตุผลที่รู้สึกแบบนี้คือ 5.1 ตอนเช้ามีตำรวจจราจรมาประจำที่ทางม้าลายจริงในบางวัน เพื่อกันคนเดินเท้าไม่ให้ข้ามทางม้าลาย ไม่ใช่กันรถยนต์ให้คนข้ามทางม้าลาย เพื่อให้รถยนต์ผ่านได้อย่างสะดวก นาน...
พื้นที่: แขวงทุ่งพญาไท เขตราชเทวี กรุงเทพมหานคร